বেশিরভাগ হাসপাতালে অগ্নি নির্বাপণ ব্যবস্থা বেহাল। কী হাল  শহরের স্কুলগুলির?  দমকলের অগ্নি নির্বাপণ বিধি কতটা মেনে চলছে কলকাতার সরকারি স্কুলগুলি? ঘুরে দেখল ২৪ ঘণ্টা
 ওয়েব ডেস্ক: বেশিরভাগ হাসপাতালে অগ্নি নির্বাপণ ব্যবস্থা বেহাল। কী হাল  শহরের স্কুলগুলির?  দমকলের অগ্নি নির্বাপণ বিধি কতটা মেনে চলছে কলকাতার সরকারি স্কুলগুলি? ঘুরে দেখল ২৪ ঘণ্টা সরেজমিনে দেখতে আমরা বেরিয়ে পড়েছিলাম উত্তর কলকাতায়। প্রথম টার্গেট উল্টোডাঙার সর্বোদয় বিদ্যালয়। উল্টোডাঙার সর্বোদয় স্কুল। ছশো পড়ুয়ার প্রতিদিনের পড়াশোনা এই স্কুলে। অগ্নি নির্পাবণের ব্যবস্থার কী হাল? এমার্জেন্সি এক্সিট নেই। আপাতকালীন পরিস্থিতিতে স্কুল থেকে বেরোনোর সিঁড়িও একটাই। সেটাও একেবারেই সরু। আগুন লাগলে দুর্ঘটনার সম্ভাবনা ১০০ শতাংশ। অগ্নিনির্বাপণের বেহাল দশার কথা মানছেন স্কুলের ভারপ্রাপ্ত শিক্ষকও। পরবর্তী গন্তব্য মানিকতলার সারদাপ্রসাদ ইন্সটিটিউশন। স্কুলের পড়ুয়া সংখ্যা ৮০০। করিডরে লাগানো রয়েছে ফায়ার এক্সটিংগুইসার কিন্তু, তা দু বছরের পুরনো। এমার্জেন্সি এক্সিটের অস্তিত্বই নেই। সিঁড়ির নীচে ডাঁই করে রাখা জিনিসপত্র। নিয়মকানুনের কোনওরকম তোয়াক্কা না করে স্কুলের মধ্যেই জ্বলছে দেদার স্টোভ। স্কুলে অগ্নি নির্বাপণ যথাযথ আছে কিনা তা দেখার দায়িত্ব দমকল বিভাগের। প্রতিবছর স্কুলগুলির দমকলের কাছ থেকে NOC  নেওয়া বাধ্যতামূলক। কিম্তু, সেসব নিয়মই রয়ে গেছে খাতায় কলমে। উদ্যোগী নয় স্কুল। আর কর্মী অভাবে ধুঁকতে থাকা দমকল বিভাগ নিধিরাম সর্দারের ভূমিকায়। তামিলনাড়ুর মতো বড়সড় কোনও দুর্ঘটনা না ঘটলে হয়তো টনক নড়বে না কোনওপক্ষেরই।